Vitsin kertominen

Vitsin kerronnassa näyttelijöiden pitää improvisoida nopeasti 15 sekunnissa annetusta aiheesta mahdollisimman hauska vitsi. Putouksen eri lähetyksissä on kerrottu mm. Blondivitsejä ja Mitä eroa? -tyylisiä vitsejä. Tämä tehtävä on kaikkien aikojen ensimmäinen Tulikoe-tehtävä.

Vitsi-Battle
Jos kyseessä on Vitsi-Battle, tulee näyttelijän murskata vastanäyttelijänsä vitsillä, säännöt ovat muuten samat kuin tavallisessa vitsinkerronnassa, annetaan aihe ja 15 sekuntia aikaa. Vitsi-Battle muistuttaa hyvin paljon Rap-Battlea.

Sketsihahmot vitsienkertojina
Myös sketsihahmot ovat kisailleet pari kertaa vitsinkerronnan jalossa taidossa. Ensimmäisen kerran sketsihahmot kilpailivat ensimmäisen kauden kolmannessa jaksossa Vuoden Sketsihahmo osiossa. Sketsihahmoilla oli silloin kuitenkin 20 sekuntia aikaa. Toisen kerran se tapahtui neljännen kauden Putous-UNICEF jakson Tulikokeessa, jossa oli mukana Mikko Zetterberg, Timo Harjakainen, Kete Rahkonen, Sui-Hing, Pilvi Pouta, Leena Hefner os. Herppeenluoma ja Karim Z. Yskowicz. Tällöin heillä oli 15 sekuntia aikaa niin kuin näyttelijöilläkin.